ສຫລ ປະຕິເສດ ວ່າ ກຸ່ມອິສລາມ ບໍ່ໄດ້ຍິງ ເຮືອບິນ F-16 ຂອງຈໍແດນ ຕົກ
ກອງບັນຊາການຂອງສະຫະລັດ ໃນເຂດພາກຕາເວັນອອກກາງ ກ່າວວ່າ ກຸ່ມຫົວຮຸນແຮງ ບໍ່ໄດ້ຍິງເຮືອບິນລຳນີ້ຕົກ ແຕ່ຢືນຢັນວ່າ ນັກບິນຖືກກຸ່ມຫົວຮຸນແຮງ ຈັບໂຕໄວ້.
ກອງທັບສະຫະລັດກ່າວວ່າ ກຸ່ມຫົວຮຸນແຮງລັດອິສລາມ ບໍ່ໄດ້ ຍິງເຮືອບິນລົບໄອພົ່ນ F-16 ຂອງຈໍແດນ ທີ່ຕົກລົງໃນຊີເຣຍ ໃນວັນພຸດວານນີ້ ກອງບັນຊາການຂອງສະຫະລັດໃນເຂດພາກຕາເວັນອອກກາງ ກ່າວຢູ່ໃນຖະແຫຼງການສະບັບນຶ່ງວ່າ ຫຼັກຖານຊີ້ໃຫ້ເຫັນຢ່າງ ຈະແຈ້ງ ວ່າກຸ່ມລັດອິສລາມບໍ່ໄດ້ຍິງເຮືອບິນລຳນີ້ຕົກ ດັ່ງທີ່ພວກ ຫົວຮຸນແຮງໄດ້ກ່າວອ້າງໄປນັ້ນ ນາຍພົນ Lloyd Austin ທີ່ເປັນຜູ້ກຳກັບດູແລການສູ້ລົບຂອງ ກຳລັງຂອງແນວໂຮມພາຍໃຕ້ການນຳພາຂອງສະຫະລັດ ໃນ ຊີເຣຍແລະໃນອີຣັກໄດ້ປະນາມຢ່າງເເຂງແຮງຕໍ່ພວກຫົວຮຸນແຮງ ທີ່ໄດ້ຈັບກຸມນັກບິນປະ ຈຳເຮືອບິນລົບລຳດັ່ງກ່າວ ແລະກ່າວຕື່ມວ່າ ຝ່າຍກຳລັງປະສົມຈະບໍ່ໂຍະຍານຕໍ່ຄວາມພະຍາຍາມຕ່າງໆຂອງພວກເຂົາ ເພື່ອສວຍໃຊ້ເຮືອບິນຕົກນີ້ ເພື່ອເປົ້າໝາຍຂອງພວກ ເຂົາເອງ ເຮືອບິນລຳນີ້ ໄດ້ຕົກລົງໃກ້ໆກັບເມືອງ Raqqa ໃນພາກເໜືອ ຂອງຊີເຣຍ ຊຶ່ງເປັນທີ່ໝັ້ນແຫ່ງສຳຄັນ ຂອງກຸ່ມລັດອິສລາມ ທີ່ ໄດ້ຍຶດເອົາຫຼາຍພາກສ່ວນຂອງຊີເຣຍແລະອິຣັກໄປໃນຕົ້ນປີນີ້ ກອງທັບຈໍແດນ ກ່າວໃນວັນພຸດວານນີ້ວ່າ ຕົນແມ່ນຖືວ່າ ພວກ ຫົວຮຸນແຮງ ເປັນຜູ້ຮັບຜິດຊອບສຳລັບຊີວິດ ແລະຄວາມປອດ ໄພຂອງນັກບິນ ຄົນນີ້ ນັກບິນຄົນດັ່ງກ່າວ ເປັນນັກບິນຄົນທຳອິດຂອງແນວໂຮມພາຍ ໃຕ້ການນຳພາຂອງສະຫະລັດ ທີ່ໄດ້ຖືກຈັບ